पाएं अपने शहर की ताज़ा ख़बरें और फ्री ई-पेपरडाउनलोड करें
बेनीपट्टी जेल प्रशासन के द्वारा 625 बंदियों के परिजनों से आधार कार्ड या अन्य पहचान पत्र के संबंध में बातचीत की गई है। इसमें जेल प्रशासन को अब तक बंदियों के 347 आधार कार्ड प्राप्त हो चुके हैं। लगभग 100 बंदियों के पास घर का संपर्क नंबर ही नहीं है। 150 बंदियों के परिजनों के द्वारा जेल प्रशासन को आधार कार्ड या अन्य पहचान पत्र उपलब्ध नहीं कराया गया है। यह जानकारी शुक्रवार को देते हुए बेनीपट्टी के जेल अधीक्षक मोतीलाल ने बताया कि 45 वर्ष या उससे ऊपर के कुल 65 बंदियों में से 50 का कोविड 19 का टीकाकरण कराया जा चुका है। शेष बंदियों केलिए सिविल सर्जन से बात की गई है। जेल प्रशासन के द्वारा नए बंदियों के परिजनों से संपर्क साधा जा रहा है। बंदियों के परिजन जेल के सरकारी मोबाइल नंबर पर बंदियों का आधार कार्ड या अन्य पहचान पत्र भेज सकते हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn